Югася Каляда - Вікіпэдыя

# Югася Каляда

### Зьвесткі зь Вікіпэдыі — вольнай энцыкляпэдыі.

Югася Каляда

Каляда́, Юга́ся (сапраўднае імя Пара́шчанка, Яўге́нія) (нарадзілася 10 лютага 1981) — беларуская пісьменьніца.

## [рэдагаваць] Біяграфія

Нарадзілася ў Гомелі. Навучалася на гісторычным факультэце Беларускага дзяржаўнага пэдагагічнага ўнівэрсытэту (Менск). На момант рэдагаваньня артыкулу (травень 2006 году) яна зьяўляецца студэнткай юрыдычнага факультэта менскага Інстытута парлямэнтарызму і прадпрымальніцтва.

## [рэдагаваць] Творчасьць

Піша прозу і вершы. Друкавалася ў газэтах «Наша Ніва», «Літаратура і мастацтва», часопісах «Дзеяслоў», «Маладосць», калектыўным літаратурным зборніку «Формула каханьня». У 2004 годзе стала адной зь пераможцаў конкурсу маладых літаратараў імя Пэтраркі, які ладзіўся Беларускім ПЭН-цэнтрам. У 2005 годзе выйшла першая кніжка ейнай прозы «Галоўная памылка Афанасія», якую філёзаф Ігар Бабкоў назваў «самым скандальным і кантравэрсійным літаратурным дэбютам дзесяцігодзьдзя». Творы Югасі Каляды выразна эгацэнтрычныя. Аўтабіяграфічныя пасажы пісьменьніца шчыльна пераплятае з ірэальнасьцю сноў, фантазіяў ды канспэктаў ненапісаных раманаў. Рыхтуецца выданьне «Галоўнай памылкі Афанасія» на польскай мове (інфармацыя па стане на травень 2006 году).

## [рэдагаваць] Зьнешнія спасылкі

«Вялікі інквізітар бачнага сусьвету»: блог Югасі Каляды

Атрымана з «http://be.wikipedia.org../../../%D1%8E/%D0%B3/%D0%B0/%D0%AE%D0%B3%D0%B0%D1%81%D1%8F_%D0%9A%D0%B0%D0%BB%D1%8F%D0%B4%D0%B0_f380.html»

Катэгорыя: Беларускія літаратары

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Українська